【戰況S2-1】好漢一族贏西澳打吡 香港馬主要入貨嗎?
2024年04月13日 16:11
東網電視
更多新聞短片
「好漢一族」勝出今屆西澳洲打吡。
今日轉播賽尾場為2400米二級賽西澳洲打吡,冠軍由駱士祺策騎嘅「好漢一族」奪得,此駒上仗喺表列賽馬華達錦標得第2,不敵「寶驥山稜」,後駒今仗喺柏威廉胯下只跑第2,可謂報了一箭之仇。以往有唔少參加過西澳打吡嘅馬被香港馬主買入,例如上年冠軍「非惟僥倖」,未知「好漢一族」又會唔會畀人睇中呢?
今場跑第3名為華慧琪「飛步大爺」,第4名為馬華達錦標季軍、潘浩明策騎嘅「好狀態」,似乎馬華達錦標呢條戰線嘅水準唔錯。
S2-1賽果:2-5-3-7
二重彩賽果:2-5(最後賠率20)